Source: https://ekozig.mo.hu/map/f11cae9c-6f75-4443-8387-6b7491730cf4
Timestamp: 2019-08-26 00:29:59
Document Index: 1957630

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

﻿ Sértett kár megtérítésének kérelme (szabálysértési eljárás)
Sértett kár megtérítésének kérelme (szabálysértési eljárás)
A sértett kérheti az eljárás alá vont személytől a szabálysértés folytán keletkezett kárának megtérítését.
Kulcsszavak: szabálysértés, kártérítés, szabálysértési hatóság, eljárás, szabálysértési, közigazgatási, bíróság, járásbíróság, sértett, kár,
Sértett: az, akinek a szabálysértés sértette vagy veszélyeztette a jogát vagy a jogos érdekét.
Szabálysértési hatóságok:
az általános szabálysértési hatóság a fővárosi, megyei kormányhivatal járási (fővárosi kerületi) hivatala,
a szabálysértési törvény által a hatáskörébe utalt szabálysértés miatt a szabálysértési hatóság jogkörében a rendőrkapitányság vagy az egyes feladatok ellátására létrehozott rendőri szerv, illetve a Nemzeti Adó- és Vámhivatal feladat- és hatáskörrel rendelkező szerve jár el,
szabálysértési elzárással is büntethető, valamint a szabálysértési törvényben meghatározott szabálysértés miatt első fokon a járásbíróság jár el.
A sértett az őt megillető jogokat képviselője útján is gyakorolhatja.
A sértett a szabálysértési eljárás bármely szakaszában észrevételt, indítványt tehet, kérdést tehet fel, jogairól és kötelességeiről a szabálysértési hatóságtól, az ügyésztől és a bíróságtól felvilágosítást kérhet, megtekintheti az őt érintő iratokat, azokról másolatot kérhet, illetve készíthet.
Ha az eljárás alá vont személy és a sértett a szabálysértési hatóság, illetve a bíróság előtt megállapodik a szabálysértéssel okozott kár összegében és megtérítésének módjában, vagy ha a kár összege a rendelkezésre álló bizonyítékok alapján aggálytalanul megállapítható és azt az eljárás alá vont személy a szabálysértési hatóság, illetve a bíróság határozatának meghozataláig megtéríti, a 21. § (5) bekezdés rendelkezéseit megfelelően alkalmazni kell.
Ha a sértett a szabálysértési eljárásban kérte a szabálysértés folytán keletkezett kárának megtérítését és az eljárás alá vont személy a szabálysértési hatóság határozatának, illetve a bíróság első fokú határozatának meghozataláig – a közlekedési szabálysértéssel okozott kár kivételével – az okozott kárt nem térítette meg, a szabálysértési határozatban kötelezni kell annak megtérítésére. A kár értékét a szabálysértési hatóság vagy a bíróság határozza meg az eljárás adatai alapján. A sértettet erről a jogáról az előkészítő eljárást lefolytató szervnek, a szabálysértési hatóságnak és a bíróságnak tájékoztatnia kell.
Ha az eljárás alá vont személy és a sértett az okozott kár összegében, megtérítésének módjában nem állapodik meg, illetve a kár összege vitatott, a bíróság a kárigény érvényesítését egyéb törvényes útra utasíthatja.
2012. évi II. törvény a szabálysértési eljárásról